**РЕПУБЛИКА СРБИЈА – АУТОНОМНА ПОКРАЈИНА ВОЈВОДИНА**

**ПОКРАЈИНСКИ СЕКРЕТАРИЈАТ ЗА ОБРАЗОВАЊЕ, ПРОПИСЕ, УПРАВУ И**

**НАЦИОНАЛНЕ МАЊИНЕ – НАЦИОНАЛНЕ ЗАЈЕДНИЦЕ**

**ИНФОРМАЦИЈА**

**О ОБУХВАТУ ДЕЦЕ ОБАВЕЗНИМ ПРИПРЕМНИМ ПРЕДШКОЛСКИМ ПРОГРАМОМ, СА ОСВРТОМ НА ИНКЛУЗИВНО ВАСПИТАЊЕ И ОБРАЗОВАЊЕ У ПРЕДШКОЛСКИМ УСТАНОВАМА У ШКОЛСКОЈ 2016/2017. ГОДИНИ У АУТОНОМНОЈ ПОКРАЈИНИ ВОЈВОДИНИ**

### НОВИ САД, децембар 2016. године

У В О Д

Законом о основама система образовања и васпитања („Службени гласник РС”, бр. 72/09, 52/11, 55/13, 35/2015 ‒ аутентично тумачење, 68/2015 и 62/2016 ‒ Одлука УС) уређене су основе система предшколског васпитања и образовања, док је **Законом о предшколском васпитању и образовању** („Службени гласник РС”, број 18/2010), који се примењује од 3. априла 2010. године, уређено предшколско васпитање и образовање – као део јединственог система образовања и васпитања. Под предшколским узрастом, у смислу Закона о предшколском васпитању и образовању, подразумева се узраст деце од шест месеци до поласка у основну школу.

Од 27. јуна 2012. године примењује се и Правилник о ближим условима за остваривање припремног предшколског програма („Службени гласник РС – Просветни гласник”, број 5/2012).

Предшколско васпитање и образовање остварује се на основу предшколског програма који одређује предшколска установа, у складу са општим основама предшколског програма, које доноси Национални просветни савет („Службени гласник РС – Просветни гласник”, број 14/2006).

У оквиру предшколског васпитања и образовања, **у години пред полазак у основну школу** уведен је **програм припреме за полазак у основну школу,** **у трајању од четири сата** **дневно, најмање девет месеци** ‒ као део обавезног образовања и васпитања у деветогодишњем трајању. Почев од школске **2006/2007.** године, **родитељи** **су** **дужни** да **упишу дете ради похађања припремног предшколског** програма. У **дечјим вртићима чији је оснивач** Аутономна покрајина Војводина или јединица локалне самоуправе похађање тог програма **је бесплатно**.

**Правилником о општим основама предшколског програма** утврђују се **Опште** **основе предшколског програма,** које суподељене на три међусобно повезане целине: **Основе програма неге и васпитања деце узраста од шест месеци до три године, Основе програма васпитања и образовања деце узраста од три године до укључивања у програм припреме за школу и Припремни предшколски програм**.

Од 1. септембра 2010. године примењује се Правилник о садржају образаца и начину вођења евиденције и издавању јавних исправа у предшколској установи („Службени гласник РС”, број 59/2010). Предшколска установа води евиденцију о васпитнообразовном раду и то: **матичну књигу о уписаној деци у припремни предшколски програм, књиге рада и летопис**. На основу евиденције коју води, предшколска установа издаје јавне исправе о похађању припремног предшколског програма и то: **преводницу** о преласку детета из једне предшколске установе у другу и **уверење о похађању припремног предшколског програма**.

Од 30. октобра 2010. године, примењују се Правилник о ближим упутствима за утврђивање права на индивидуални образовни план, његову примену и вредновање („Службени гласник РС”, брoj 76/2010) и Правилник о додатној образовној, здравственој и социјалној подршци детету и ученику („Службени гласник РС”, број 18/10).

Деца са сметњама у развоју остварују право на предшколско васпитање и образовање и **индивидуални васпитно-образовни план** (ИОП) за дете. Право на индивидуални васпитно-образовни план има свако дете које има потребу за додатном подршком у васпитању и образовању. Индивидуални васпитно-образовни план доноси стручни тим за инклузивно образовање предшколске установе, с циљем оптималног развоја детета, напредовања и осамостаљивања у вршњачком колективу.

**Стручни тим за инклузивно образовање** у предшколској установи чине васпитач, стручни сарадник, родитељ, односно старатељ, а у складу с потребама детета и педагошки асистент, односно пратилац за личну помоћ детету, на предлог родитеља, односно старатеља.

**Интерресорна комисија** има три стална и два повремена члана. Стални чланови комисије јесу: представник система здравствене заштите (педијатар), представник образовно-васпитног система (школски психолог), представник система социјалне заштите (стручни радник на пословима социјалног рада). Повремени члан може да буде:

1. представник здравствене заштите (изабрани лекар или лекар специјалиста);
2. представник образовања (васпитач, наставник разредне наставе, одељенски старешина, предметни наставник или стручни сарадник запослен у образовној установи коју дете похађа);
3. представник социјалне заштите (на пример: стручни радник из установе социјалне заштите, водитељ случаја, представник установе социјалне заштите у коју је дете смештено).

Васпитнообразовни рад у предшколским установама остварује се на **српском језику**, а **за припаднике националне мањине** – на језику **националне мањине**. Васпитнообразовни рад може се изводити и на **страном језику**, а за лица која користе језик знакова – помоћу знакова тог језика.

Органи у предшколској установи јесу: **управни одбор, директор, васпитнообразовно веће, савет родитеља и стручни активи.**

**Број и просторни распоред дечјих вртића** према врсти и структури **утврђује јединица локалне самоуправе**, на основу критеријума које је утврдила Влада Републике Србије. Дечји вртић – поред републике, аутономне покрајине и јединице локалне самоуправе – може основати и друго правно или физичко лице.

Покрајински секретаријат за образовање, прописе, управу и националне мањине – националне заједнице утврђује услове за оснивање и почетак рада предшколске установе у сарадњи са органима локалне самоуправе.

Услови за оснивање, почетак рада и обављање делатности јесу да **предшколска установа обезбеди: довољан број деце, програм, простор, опрему, средства за реализацију васпитнообразовног рада, васпитаче и стручне сараднике у складу с прописаним стандардима**, средства за оснивање и рад и хигијенско-техничкe условe у складу са законом.

**Средства** за финансирање делатности предшколских установа **обезбеђују се из буџета Републике Србије** и **из буџета јединице локалне самоуправе**. Предшколска установа може да оствари и **сопствене приходе** по основу **донација**, **спонзорстава**, **учешћем родитеља деце** у предшколском васпитању и образовању. **У буџету Републике Србије** **обезбеђују** се средства за остваривање **припремног предшколског програма** **у години пред полазак у школу** и за остваривање **предшколског програма за рад с децом са сметњама у развоју и за рад с децом на болничком лечењу.**

II

Циљ ове информације јесте да прикаже могућности обухвата деце обавезним **припремним предшколским програмом, за децу у години пред полазак у основну школу,** с посебним освртом на **васпитање и образовање на језицима националних мањина**, у предшколским установама и основним школама које у својој организацији реализују припремни предшколски програм, у Аутономној покрајини Војводини у школској 2016/2017. години. У овој информацији подаци су представљени по општинама, градовима и по језицима на којима се изводи васпитнообразовни рад у предшколским установама, чији је оснивач јединица локалне самоуправе, као и по васпитнообразовним групама у основним школама. Информација је сачињена на основу прикупљених података од предшколских установа и основних школа које реализују припремни предшколски програм.

У Аутономној покрајини Војводини постоје **44** **предшколске установе** у **38** **општина** и **шест градова** (Нови Сад, Сомбор, Панчево, Зрењанин, Суботица и Сремска Митровица). **Број предшколских установа** у школској 2016/2017. години, у односу на прошлу школску годину, **није** се **мењао.**

У свакој општини и граду ‒ изузимајући општине Стара Пазова, Нова Црња и Сремски Карловци ‒ постоји по једна предшколска установа.

У општини Стара Пазова постоје две предшколске установе, једна са седиштем у Старој Пазови и друга са седиштем у Новим Бановцима. У општини Нова Црња предшколски програм реализују основне школе, а у Сремским Карловцима предшколски програм реализује организациона јединица предшколске установе „Радосно детињство” у Новом Саду.

Припремни предшколски програм за децу у години пред полазак у основну школу, поред предшколских установа, остварују и **52 основне школе** у **пет (5) општина** (Бачка Паланка, Вршац, Жабаљ, Нова Црња и Пландиште) и **три (3) града** (Панчево, Зрењанин и Суботица).

**1.** У школској 2016/2017. години, **припремним предшколским програмом** у предшколским установама и основним школама у Аутономној покрајини Војводини обухваћено је **укупно** **17.151** **дете,** распоређено у **1.006 васпитних групa.** Од тог броја, припремним предшколским програмом у **предшколским установама** обухваћено је **15.722** или **91,67% деце,** распоређене у **906 васпитних група,** док је у организацији **основних школа** припремним предшколским програмом обухваћено **1.429** или **8,33%** деце распоређене у **100** васпитних група.

Укупан број деце, у поређењу с прошлом школском годином, **мањи** је за **294** или **1,71%** (табела бр. 1а).

Припремни предшколски програм за децу у години пред полазак у основну школу остварује се на **српском**, **мађарском**, **словачком**, **румунском**, **русинском** и **хрватском** језику. Припремни предшколски програм остварује се и **двојезички у национално мешовитим срединама, као и на страним језицима**.

Припремни предшколски програм за децу у години пред полазак у основну школу **на једном васпитнообразовном језику** остварује се за укупно **16.794** **деце,** распоређене у **980** **васпитних група**:

* на **српском** језику – за **14.865** или **86,67%** деце у **814 васпитних група**; у поређењу с прошлом годином, број деце у школској 2016/2017. години **смањен** је за **192** или **1,27%**;
* на **мађарском** језику – за **1.480** или **8,63%** деце у **126 васпитних група**, у поређењу с прошлом годином, број деце у школској 2016/2017. години **смањен** је за **32** или **2,12%**;
* на **словачком** језику – за **291** или **1,70%** деце у **21** васпитној група; број деце у школској 2016/2017. години **смањен** је за **9** или **3%** упоређењу с прошлом годином;
* на **румунском** језику – за **89** или **0,51%** деце у **12** **васпитних група**; у поређењу с прошлом годином, број деце у школској 2016/2017. години **повећан** је за **седморо** децеили **8,54%**;
* на **русинском** језику – за **40** или **0,23%** деце у **четири (4) васпитне групе**; у поређењу с прошлом годином, број деце у школској 2016/2017. години **смањен** је за **21** дете или **34,43%;**
* на **хрватском** језику – за **29** или **0,14%** деце у **три (3) васпитне групе**; број деце у школској 2016/2017. години **повећан** је **за петоро (5) деце** или **20,83%** (табела бр.1 и графикон бр. 1).

Припремни предшколски програм, за децу у години пред полазак у основну школу,остварује се и **двојезички** за **укупно 357 деце,** распоређене у **26 васпитних група** (проценат рачунат имајући у виду укупан број двојезичких група – 357):

* на **српском и мађарском** језику – за **140** или **0,19%** деце у **10 васпитних група**; у поређењу с прошлом годином, број деце у школској 2016/2017. години **смањен** је за **32** или **18,6% деце**;
* на **српском и словачком** језику – за **36** или **0,09%** деце у **три васпитне групе**; број деце у школској 2016/2017. години **повећан** је у поређењу с прошлом годином за **16** или **80% деце**;
* на **српском и русинском** језику – у школској 2015/2016. години није било деце, те је у школској 2016/2017. години повећан за **20** деце у **једној васпитној групи.**
* на **српском и румунском** језику за **42** или **0,14%** деце у **три (3) васпитне групе**; у поређењу с прошлом годином, број деце у школској 2016/2017. години **смањен** је за **25 деце** или **37,31%**;
* на **српском и хрватском** језику – ове године нема деце.
* на **српском и немачком** језику – за **10** или **0,01%** деце у **једној (1) васпитној групи**, број деце у школској 2016/7 години **смањен** је у односу на прошлу годину за **два детета** или **16,67%**;
* на **мађарском и немачком** језику – за **седморо** деце или **0,01%** у **једној (1) васпитној групи**; број деце у школској 2016/2017. години, у поређењу с прошлом годином, **смањен** је за **двоје деце или 22,22%**;
* на **српском и енглеском** језику – за **102** или **0,12%** деце у **седам (7) васпитних група**; у поређењу с прошлом годином, број деце у школској 2016/2017. години **смањен** је за **20** или **16,39% деце** (табела бр. 1 и графикон бр. 1).

Графикон бр. 1 – укупан број деце према **свим језицима** васпитнообразовног рада.

Табела бр. 1a – укупан број деце према језицима и **разлика** у поређењу с прошлом годином

|  |  |  |  |  |  |  |
| --- | --- | --- | --- | --- | --- | --- |
| **ЈЕЗИК** васпитнообразовног рада | **2015/16. година** | | **2016/17. година** | | **Разлика** | |
|  | **ДЕЦЕ** | % | **ДЕЦЕ** | % | **ДЕЦЕ** | % |
| српски | 15.057 | 86.31 | 14.865 | 86,67 | -192 | -1,27 |
| мађарски | 1.512 | 8.67 | 1.480 | 8,63 | -32 | -2,12 |
| словачки | 300 | 1.72 | 291 | 1,70 | -9 | -3 |
| румунски | 82 | 0.47 | 89 | 0,51 | +7 | +8,54 |
| русински | 61 | 0.35 | 40 | 0,23 | -21 | -34,43 |
| хрватски | 24 | 0.14 | 29 | 0,14 | +5 | +20,83 |
| **Двојезички:** |  |  |  |  |  |  |
| српски и мађарски | 172 | 42,05 | 140 | 0,19 | -32 | -18,6 |
| српски и словачки | 20 | 4,89 | 36 | 0,09 | +16 | +80 |
| српски и русински | 0 | 0 | 20 | 0 | +20 | 0 |
| српски и румунски | 67 | 16,38 | 42 | 0,14 | -25 | -37,31 |
| српски и хрватски | 7 | 1,71 | 0 | 0 | 0 | 0 |
| српски и немачки | 12 | 2,93 | 10 | 0,01 | -2 | -16,67 |
| мађарски и немачки | 9 | 2,20 | 7 | 0,01 | -2 | -22,22 |
| српски и енглески | 122 | 29,83 | 102 | 0,12 | -20 | -16,39 |
| **УКУПНО** | **17.445** | **100.00%** | **17.151** | **100,00%** | **- 294 или 1,71%** | |

**2.** Припремни предшколски програм за децу у години пред полазак у основну школу остварује **укупно** **1.331 васпитач**. Од укупног броја васпитача, **1.232 или 92,56%** остварује припремни предшколски програм у **предшколским установама**, а њих **99** или **7,44%** **–** **у организацији основних школа**.

**Двојезички васпитнообразовни рад** (на српском језику и на једном од језика националне мањине или на српском језику и на страном језику) реализује укупно **39 васпитача**; од тога, у предшколским установама **37 васпитача**, а у организацији основних школа – **два васпитача**.

**3.** Од укупног броја деце у предшколском васпитању и образовању, инклузивним васпитањем и образовањем обухваћено је **611** или **3,56%** **деце**. Oд укупног броја деце са сметњама у развоју, с говорним и језичким сметњама јесте **344** или **56,30% деце,** са сметњама у менталном развоју – **131** или **21,44%**,с телесним сметњама – **33** или **5,40%**, с поремећајима у понашању – **76** или **12,44%**, а са оштећењима вида – **15 деце** или **2,46%** и **12** (**1,96%)** **деце** са оштећењима слуха (табела бр. 2 и графикон бр. 2).

У поређењу с прошлом школском годином, знатно је **мањи** број деце с **телесним сметњама** (36 деце мање ове године). Oве године знатно је **више** деце с **говорним и језичким сметњама** (110).

Графикон бр. 2 – деца обухваћена инклузивним васпитањем и образовањем.

У поређењу с прошлом годином, укупан број деце са сметњама у развоју повећан је за **осамдесет седморо (87).**

Васпитнообразовни рад с **децом са сметњама у развоју** организован је за **укупно** **611** деце. Рад се одвија на српском, мађарском, словачком језику и **двојезички** – на српском и румунском, српском и мађарском и српском и словачком језику.

* на српском језику – за **492** или **80,52**% **деце** од укупног броја деце са сметњама у развоју;
* на мађарском језику – за **103** или **16,86% деце** од укупног броја деце са сметњама у развоју;
* на словачком језику – за **11** или **1,8% деце** од укупног броја деце са сметњама у развоју;
* на румунском језику за – **једно** или **0,16% дете** од укупног броја деце са сметњама у развоју;
* двојезички – на српском и румунском језику – за **једно (1) дете** или **0,16%**
* двојезички – на српском и мађарском језику – за **два (2) детета**  или **0,33%**
* двојезички – на српском и словачком језику – за **једно (1) дете** или **0,16%** од укупног броја деце са сметњама у развоју (табела бр. 3).

**4.** У АП Војводини постоје **42 приватних предшколских установа**, у градовима Новом Саду, Суботици, Сомбору, Сремској Митровици и у општинама Бачка Паланка, Сремски Карловци и Инђија.

Према подацима добијеним од установа, припремни предшколски програм за децу у години пред полазак у основну школу остварује се на српском и на мађарском језику за укупно **352** детета.

**ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА**

**СРПСКОМ ЈЕЗИКУ**

Припремни предшколски програм за децу у години пред полазак у основну школу остварује се на **српском језику** у **44** предшколске установе и **52** основне школе у **38** општина и **шест** (6) градова, за **14.865** или **86,67%** деце. Број васпитних група јесте **814**, а васпитнообразовни рад реализује **1.088** **васпитача**.

Број деце у овој години **смањен** је у поређељу с прошлом годином за **192** или **1,27%** (табела бр. 1 и 1а).

ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА

МАЂАРСКОМ ЈЕЗИКУ

Припремни предшколски програм за децу у години пред полазак у основну школу на **мађарском** **језику** остварује се у **22** предшколске установе у **17** **општина** и **пет (5) градова** (у општинама: Ада, Апатин, Бачка Топола, Бечеј, Врбас, Житиште, Кањижа, Кикинда, Ковачица, Кула, Мали Иђош, Нова Црња, Нови Бечеј, Нови Кнежевац, Србобран, Сента, Темерин, Чока и градовима: Зрењанин, Нови Сад, Оџаци, Сомбор, Суботица), укључујући и основне школе у Зрењанину, Новој Црњи и Суботици (Чантавир), за **1.480** или **8,63%** **деце** у односу на укупан број. Васпитних група има **117**, а васпитнообразовни рад реализује **150 васпитача**.

У поређењу с претходном годином, број деце у овој години **смањен** је за **32** или **2,12%**.

Припремни предшколски програм за децу у години пред полазак у основну школу остварује се и **двојезички** – на **српском и мађарском** језику – у **седам** **(7) предшколских установа** у **четири (4) општине** (Бечеј, Кикинда, Ковин, Пландиште и градовима: Панчево, Сомбор и Суботица), за **140** или **0,19%** **деце**. Број васпитних група јесте **10**, а васпитнообразовни рад реализује **14 васпитача**.

У поређењу с претходном годином, број деце у овој години **смањен** је за **тридесет два** детета или **18,6%** (табела бр. 4).

**ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА**

**СЛОВАЧКОМ ЈЕЗИКУ**

Припремни предшколски програм за децу у години пред полазак у основну школу на **словачком** језику остварује се у **седам (7)** предшколских установа, у **шест (6)** општина(у општинама: Алибунар, Бач, Бачки Петровац, Беочин, Ковачица, Стара Пазова) и граду Новом Саду, укључујући и **три (3)** основне школе ‒ у Бачкој Паланци и Зрењанину, за **291** дете или **1,70%** у односу на укупан број. Број васпитних група јесте **21**, а васпитнообразовни рад реализује **27** васпитача.

У поређењу с претходном годином, број деце у овој години **смањен** је за **9** или **3%**.

Припремни предшколски програм за децу у години пред полазак у основну школу остварује се и **двојезички** – на **српском и словачком** језику – у једној (**1)** основној школи у месту Пивнице општина Бачка Паланка, и у једној предшколској установи у месту Оџаци, општина оџаци за **36 деце (0,09%)**. Овај програм остварује се у три васпитне групе, а васпитнообразовни рад реализује **три** васпитач.

У поређењу с претходном годином, број деце у овој години **повећан** је за **16** или **80%** (табела бр. 5).

**ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА**

**РУМУНСКОМ ЈЕЗИКУ**

Припремни предшколски програм за децу у години пред полазак у основну школу на **румунском** језику остварује се у **шест (6)** основних школа у општини Вршац и градовима Панчеву и Зрењанину, за **89** или **0,51% деце** у односу на укупан број. Васпитних група има **12,** а васпитнообразовни рад реализује **12** васпитача.

Број деце у овој години **већи** је за **седморо (7) деце** **(8,54%)** него претходне године.

Припремни предшколски програм за децу у години пред полазак у основну школу остварује се и **двојезички** – на **српском и румунском** језику – у **две (2)** предшколске установе у **три (3)** општине (у Алибунару, Ковачици и Вршцу) и **једној (1)** основној школи у општини Вршац, за **42** или **0,14%** деце. Раде **три (3)** васпитне групе, а васпитнообразовни рад реализују **три васпитача**.

У поређењу с претходном годином, број деце у овој години **смањен** је за **двадесетпеторо (25)** или **37,31%** (табела бр.6).

**ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА**

**РУСИНСКОМ ЈЕЗИКУ**

Припремни предшколски програм за децу у години пред полазак у основну школу на **русинском** језику остварује се у **три (3)** предшколске установе (у општинама Брбас, Жабаљ и Кула), за **40 или 0,23% деце.** Раде **четири (4)** васпитне групе, а васпитнообразовни рад реализују **четири (4) васпитача**. Број деце у овој години **мањи** је за **двадесет једно (21)** **дете** или **34,43%.**

Припремни предшколски програм остварује се и **двојезички ‒** на српском и русинском језику ‒ у једној (1) предшколској установи, у општини Врбас, за **двадесеторо (20) деце**. Ради само **једна (1)** васпитниа група, а васпитно образовни рад реализују **два (2)** васпитача(табела бр. 7)**.**

ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА

ХРВАТСКОМ ЈЕЗИКУ

Припремни предшколски програм за децу у години пред полазак у основну школу на **хрватском** **језику** остварује се у **једној** предшколској установи у Суботици, за **29** или **0,14%** деце, у једној васпитној групи. Број васпитних група је **три**, а васпитнообразовни рад реализују **три** васпитача.

У поређењу с претходном годином, број деце у овој години **повећан** је за **пет (5)** или **20,83%**.

ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА

МАТЕРЊЕМ И СТРАНОМ ЈЕЗИКУ

Припремни предшколски програм за децу у години пред полазак у основну школу остварује се и **двојезички** – на **матерњем и страном** језику – у **три (3)** предшколске установе и то у Сремској Митровици, Панчеву и Суботици.

Припремни предшколски програм за децу у години пред полазак у основну школу на **српском и енглеском** језику остварује се у **три** предшколске установе у Сремској Митровици Панчеву и Суботици, за **102** или **0,12%** деце. Васпитних група има **седам (7)**, аваспитнообразовни рад реализује **13** васпитача.

Припремни предшколски програм за децу у години пред полазак у основну школу на **српском и немачком** језику остварује се у **једној** предшколској установи у Суботици, за **10** или **0,06%** деце. Овај програм остварује се у **једној** васпитној групи, а васпитнообразовни рад реализује **два** васпитача.

Припремни предшколски програм, за децу у години пред полазак у основну школу на **мађарском и немачком** језику остварује се у **једној** предшколској установи у Суботици, за **седморо (7) деце** (**0,01%)**. Ради **једна** **(1)** васпитна група, док васпитнообразовни рад реализују **два (2) васпитача**.

На основу наведених података, може се констатовати ссследеће.

1. У Аутономној покрајини Војводини постоје **44** **предшколске установе** у **38** **општина** и шест **(6) градова** (Нови Сад, Сомбор, Панчево, Зрењанин, Суботица и Сремска Митровица). **Број предшколских установа** у школској 2016/2017. години, у поређењу с прошлом школском годином, **није** се **мењао.**

2. Припремни предшколски програм за децу у години пред полазак у основну школу, поред предшколских установа, остварују и **52 основне школе** у **пет (5) општина** (Бачка Паланка, Вршац, Жабаљ, Нова Црња и Пландиште) и **три (3) града** (Панчево, Зрењанин и Суботица).

3. У школској 2016/2017. години, **припремним предшколским програмом** у предшколским установама и основним школама у Аутономној покрајини Војводини, обухваћено је **укупно** **17.151** **дете,** распоређено у **1.006 васпитних групa.** Од тог броја, припремним предшколским програмом у **предшколским установама** обухваћено је **15.722** или **91,67% деце,** распоређене у **906 васпитних група,** док је у организацији **основних школа** припремним предшколским програмом обухваћено **1.429** или **8,33%** деце, распоређене у **100** васпитних група.

У поређењу с претходном школском годином, укупан број деце **мањи** је за **294** или **1,71%**.

4. Припремни предшколски програм за децу у години пред полазак у основну школу остварује **укупно** **1.331 васпитач**. Од укупног броја васпитача, **1.232 или 92,56%** остварује припремни предшколски програм у **предшколским установама**, а **99** или **7,44%** **у организацији основних школа**.

**Двојезички васпитнообразовни рад** (на српском језику и на једном од језика националне мањине или на српском и на страном језику) реализује укупно **39 васпитача**; од тога, у предшколским установама – **37 васпитача**, а у организацији основних школа – **три (3) васпитача**.

5. Припремни предшколски програм за децу у години пред полазак у основну школу **на једном васпитнообразовном језику** остварује се за укупно **16.794** **детета,** у **980** **васпитних група** и то:

* на **српском** језику – за **14.865** или **86,67%** деце у **814** васпитних група; у поређењу с претходном школском годином, број деце у школској 2016/2017. години **смањен** је за **192** или **1,27%**;
* на **мађарском** језику – за **1.480** или **8,63%** деце у **126** васпитних група; у поређењу с претходном школском годином, број деце у школској 2016/2017. години **смањен** је за **32** или **2,12%**;
* на **словачком** језику – за **291** или **1,70%** деце у **21** васпитној групи; у поређењу с претходном школском годином, број деце у школској 2016/2017. години **смањен** је за **9** или **3%**;
* на **румунском** језику – за **89** или **0,51%** деце у **12** васпитних група; у поређењу с претходном школском годином, број деце у школској 2016/2017. години **повећан** је за **седморо (7) деце** или **8,54%**;
* на **русинском** језику – за **40** или **0,23%** деце у **четири** **(4)** васпитне групе; у поређењу с претходном школском годином, број деце у школској 2016/2017. години **смањен** је за **двадест једно дете** или **34,43%**;
* на **хрватском** језику – за **29** или **0,14%** деце у **три (3)** **васпитне групе**; у поређењу с претходном школском годином, број деце у школској 2016/2017. години остао је **повећан** за **петоро (5) деце** или **20,83%**.

Припремни предшколски програм, за децу у години пред полазак у основну школу,остварује се и **двојезички** за **укупно 357 деце** распоређене у **26 васпитних група** и то:

* на **српском и мађарском** језику – за **140** или **0,19%** деце у **10** **васпитних група**; у поређењу с претходном школском годином, број деце у школској 2016/2017. години **смањен** је за **дридесет двоје (32)** деце или **18,6%**;
* на **српском и словачком** језику – за **36** или **0,09%** деце у **три (3) васпитне групе**; у поређењу с претходном школском годином, а број деце у школској 2016/2017. години **повећан** је у односу на прошлу годину за **16** деце **(80%)**;
* на **српском и румунском** језику – за **42** или **0,14%** деце у **три (3)** **васпитне групе**; у поређењу с претходном школском годином, број деце у школској 2016/2017. години **смањен** је **за двадесетпеторо (25) деце** или **37,31%;**
* на **српском и русинском** језику – прошле школске године није било деце, а у школској 2016/2017. години има **двадесеторо (20) деце** у **једној (1)** васпитној групи;
* на **српском и хрватском** језику – у школској 2016/2017. години **нема деце.**
* на **српском и немачком** језику – за **10** или **0,01%** деце у **једној** **васпитној групи**; број деце у школској 2016/2017. години **смањен** је у поређењу с претходном годином за **два (2) детета** или **16,67%**;
* на **мађарском и немачком** језику – за **седморо (7)** деце или **0,01%** у **једној** **(1)** **васпитној групи**, у поређењу с претходном школском годином, број деце у школској 2016/2017. **смањен** је за **2 или 22,22%**;
* на **српском и енглеском** језику – за **102** или **0,12%** деце у **седам (7)** **васпитних група**; број деце у школској 2016/2017. години **смањен** је у поређењу с претходном годином за **20** деце или **16,39%**.

6. Од укупног броја деце у предшколском васпитању и образовању, инклузивним васпитањем и образовањем обухваћено је **611** или **3,56%** **деце**. Oд укупног броја деце са сметњама у развоју, с говорним и језичким сметњама јесте **344** или **56,30%** деце**,** са сметњама у менталном развоју – **131** детеили **21,44%**,с телесним сметњама – **33** или **5,40%** деце, с поремећајима у понашању – **76** или **12,44%** деце, а са оштећењима вида – **15** или **2,46%** децеи **12** (**1,96%)** деце са оштећењима слуха.

7. Васпитнообразовни рад с **децом са сметњама у развоју** организован је за **укупно** **611** деце. Рад се одвија на српском, мађарском, словачком, русинском језику и **двојезички** – на српском и румунском, српском и мађарском и српском и словачком језику.

* на српском језику – за **492** или **80,52**% **деце** од укупног броја деце са сметњама у развоју;
* на мађарском језику – за **103** или **16,86% деце** од укупног броја деце са сметњама у развоју;
* на словачком језику – за **једанаесторо (11) деце** или **1,8%** од укупног броја деце са сметњама у развоју;
* на румунском језику – за **једно (1)** или **0,16%** од укупног броја деце са сметњама у развоју;
* на русинском језику – **нема деце.**
* двојезички – на српском и румунском – за **једно (1) дете** или **0,16%** од укупног броја деце са сметњама у развоју.
* двојезички – на српском и мађарском језику – за **два (2) детета**  или **0,33%**
* двојезички – на српском и словачком језику – за **једно (1) дете** или **0,16%** од укупног броја деце са сметњама у развоју (Табела бр.3).

8. У АП Војводини постоји **42 приватне предшколске установе**, у градовима Новом Саду, Суботици, Сомбору и Сремској Митровици, те у општинама Бачка Паланка и Сремски Карловци.

Према добијеним подацима од приватних предшколских установа, припремни предшколски програм за децу у години пред полазак у основну школу остварује се на српском и на мађарском језику, за укупно **352** **детета**.

ПРЕДЛОГ

Покрајинска влада, на седници одржаној \_\_\_\_\_\_\_\_\_\_2016. године, размотрила је и п р и х в а т и л а **ИНФОРМАЦИЈУ О ОБУХВАТУ ДЕЦЕ ОБАВЕЗНИМ ПРИПРЕМНИМ ПРЕДШКОЛСКИМ ПРОГРАМОМ, СА ОСВРТОМ НА ИНКЛУЗИВНО ВАСПИТАЊЕ И ОБРАЗОВАЊЕ У ПРЕДШКОЛСКИМ УСТАНОВАМА У ШКОЛСКОЈ 2015/2016. ГОДИНИ У АП ВОЈВОДИНИ** и донела је следеће

##### З А К Љ У Ч К Е

1. Задужује се Покрајински секретаријат за образовање, прописе, управу и националне мањине – националне заједнице да и даље прати стање у области обавезног припремног предшколског васпитања и образовања, те да о томе обавештава Покрајинску владу.

2. Наведену информацију доставити Одбору за образовање и науку и Одбору за националну равноправност Скупштине Аутономне покрајине Војводине, на разматрање.

**ПРИЛОЗИ**